钦定古今图书集成/理学汇编/学行典/第127卷 > 刘勰新论 > 《跬步千里赋》〈以审乎致远行之在人为韵〉唐·王棨
## 钦定古今图书集成/理学汇编/学行典/第127卷 > 刘勰新论 > 《跬步千里赋》〈以审乎致远行之在人为韵〉唐·王棨

“彼道虽远，惟人可行。积一时之跬步，臻千里之遥程。
亦如尘至微而结成山岳，川不息而流作沧瀛。是则
大自小成，遐因迩至。理苟均于积习，义必资乎驯致。
莫不究其攸往，明其所自。不因布武之闲，那及同舟
之地。终寻高躅，必可继于飞鸿；不蹑前踪，安得齐于
赤骥。”是则欲追迢递，无或踟蹰。始谓“与其进也，不亦”
远乎。玉趾勤迁，谅《金城》之可越。芳尘渐〈原本阙三字〉“水之
难逾。”矧夫高以下为著，显以微为本，既曳踵以将至，
盖执心而忘返。行行莫止，岂辞明月之程；去去不停，
宁惮黄云之远？但勉行之，终能及之。苟循途而坦坦，
盍履道以孜孜。如肯裂裳，自等聚粮之义。岂劳由径，
当齐命驾之期。得非务进弥专，遄征有禀。念踽踽以
无怠，故儦儦而滋甚。自勤跋涉，邯郸之学全殊；不暇
因循，燕宋之遥可审。然而志勿休者，虽难必易；行不
止者，虽远必臻。亦犹积水为莹冰之始，层台实累土
之因。大道能遵，终及奔驰之子；中途傥废，诚惭跛躄
之人。别有《跼蹐负》来，踌躇斯在。将欲跋迹霄汉，超踪
寰海。或能开道路，解絷维，则千里之途可待。